ಮಕ್ಕಳಿಗೆ ವಿವಾದಗಳ ಕೆಸರು ಕೇರಳದ ಸಿಪಿಎಂ ಕಾರ್ಯದರ್ಶಿ ಬಾಲಕೃಷ್ಣನ್ ರಾಜೀನಾಮೆ ತಿರುವನಂತಪುರಂನ. 13: ಬೆಂಗಳೂರಿನಲ್ಲಿ ಡ್ರಗ್ಸ್ ಕೇಸ್ನಲ್ಲಿ ಸಿಕ್ಕಿಕೊಂಡಿರುವ ಬಿನೀಶ್ನ ತಂದೆ, ಕೇರಳದ ಮಾಜಿ ಸಚಿವ ಹಾಗು ರಾಜ್ಯ ಮಾರ್ಕ್ಸ್ವಾದಿ ಕಮ್ಯೂನಿಸ್ಟ್ ಪಕ್ಷದ ಕಾರ್ಯದರ್ಶಿ ಕೋಡಿಯೇರಿ ಬಾಲಕೃಷ್ಣನ್ ರಾಜೀನಾಮೆ ನೀಡಿದ್ದಾರೆ. ಬಿನೀಶ್ ಅಷ್ಟೇ ಅಲ್ಲ ಅವರ ಇನ್ನೊಬ್ಬ ಮಗ ಬಿನೋಯ್ ಕೂಡ ಅತ್ಯಾಚಾರ ಪ್ರಕರಣವೊಂದರಲ್ಲಿ ಆರೋಪಿಯಾಗಿದ್ದಾರೆ. ಅವರಿಬ್ಬರ ಮಕ್ಕಳ ಕಳಂಕದಿಂದ ಕೋಡಿಯೇರಿ ಬಾಲಕೃಷ್ಣನ್ ರಾಜೀನಾಮೆಗೆ ಕೊಟ್ಟಿದ್ದಾರಾ ಗೊತ್ತಿಲ್ಲ. ಆದರೆ, ದೀರ್ಘಕಾಲೀನ ಅನಾರೋಗ್ಯದ ಹಿನ್ನೆಲೆಯಲ್ಲಿ ಚಿಕಿತ್ಸೆಗಾಗಿ ಅವರು ಪಕ್ಷದ ಹುದ್ದೆಯಿಂದ ಹಿಂದೆ ಸರಿಯುತ್ತಿರುವುದಾಗಿ ಕಾರಣ ನೀಡಿ ರಾಜೀನಾಮೆ ಸಲ್ಲಿಸಿದ್ದಾರೆ. ಲಾಕ್ಡೌನ್ಗೆ ಮುನ್ನ ಜನವರಿಯಂದು ಅವರು ಅಮೆರಿಕದಲ್ಲಿ ಮೂರು ವಾರ ಕಾಲ ಚಿಕಿತ್ಸೆ ಪಡೆದುಕೊಂಡಿದ್ದರು. ಈಗ ಅವರು ಎಷ್ಟು ದಿನ ಕಾಲ ರಜೆಯಲ್ಲಿರುತ್ತಾರೆ ಎಂಬುದನ್ನು ತಿಳಿಸಿಲ್ಲ. ಇದೇ ವೇಳೆ, ಕೋಡಿಯೇರಿ ಬಾಲಕೃಷ್ಣನ್ ಅವರ ರಾಜೀನಾಮೆಯಿಂದ ತೆರವಾದ ಸ್ಥಾನಕ್ಕೆ ಎಲ್ಡಿಎಫ್ ಸಂಚಾಲಕ ಹಾಗೂ ಮಾಜಿ ಸಂಸದ ಎ ವಿಜಯರಾಘವನ್ ಅವರಿಗೆ ಹೆಚ್ಚುವರಿ ಜವಾಬ್ದಾರಿಯಾಗಿ ವಹಿಸಲಾಗಿದೆ. ಬಾಲಕೃಷ್ಣನ್ ವಾಪಸ್ ಬರುವವರೆಗೂ ವಿಜಯರಾಘವನ್ ಅವರು ಪಕ್ಷದ ಕಾರ್ಯದರ್ಶಿ ಜವಾಬ್ದಾರಿಯನ್ನು ನಿಭಾಯಿಸಲಿದ್ದಾರೆ. Work From Home ವರ್ಕ್ ಫ್ರಂ ಹೋಮ್ ಮಾಡುವವರಿಗೆ ಶೇ 5 ತೆರಿಗೆ ವಿಧಿಸುವ ಚಿಂತನೆ ಸಿಪಿಐಎಂ ಕಾರ್ಯದರ್ಶಿ ಸ್ಥಾನ ಆ ಪಕ್ಷದ ಅತ್ಯಂತ ಪ್ರಭಾವಶಾಲಿ ಹುದ್ದೆಗಳ ಪೈಕಿ ಇದೆ. 2015ರಿಂದಲೂ ಬಾಲಕೃಷ್ಣನ್ ಅವರು ಈ ಹುದ್ದೆಯನ್ನು ನಿರ್ವಹಿಸುತ್ತಾ ಬಂದಿದ್ದಾರೆ. ಅದಕ್ಕೂ ಮುನ್ನ 2001ರಿಂದಲೂ ಅವರು ಪಕ್ಷದ ಉನ್ನತ ಹುದ್ದೆಗಳನ್ನ ನಿರ್ವಹಿಸಿದ್ದಾರೆ. 2006ರಿಂದ 2011ರವರೆಗೆ ಅವರು ಅಚ್ಯುತಾನಂದನ್ ಅವರ ಸಂಪುಟದಲ್ಲಿ ಗೃಹ ಖಾತೆ ಮತ್ತು ಪ್ರವಾಸೋದ್ಯಮ ಖಾತೆಯ ಮಂತ್ರಿಯಾಗಿ ಕಾರ್ಯನಿರ್ವಹಿಸಿದ್ದರು.ಕೇರಳದ ಅತ್ಯಂತ ಪ್ರಭಾವಶಾಲಿ ಕಮ್ಯೂನಿಸ್ಟ್ ಮುಖಂಡರಲ್ಲೊಬ್ಬರೆನಿಸಿರುವ ಕೋಡಿಯೇರಿ ಬಾಲಕೃಷ್ಣನ್ ಅವರಿಗೆ ತಮ್ಮಿಬ್ಬರು ಮಕ್ಕಳ ವಿವಾದಗಳಿಂದಾಗಿ ಹಿನ್ನಡೆಯಾಗಿದೆ. ಹಿರಿಯ ಮಗ ಬಿನೋಯ್ ವಿರುದ್ಧ ಮುಂಬೈನ ಮಾಜಿ ಬಾರ್ ಡ್ಯಾನ್ಸರ್ ಮಹಿಳೆಯೊಬ್ಬಳು ಅತ್ಯಾಚಾರದ ದೂರು ದಾಖಲಿಸಿದ್ದಳು. ಮದುವೆಯಾಗುತ್ತೇನೆಂದು ಭರವಸೆ ನೀಡಿ ಲೈಂಗಿಕವಾಗಿ ದುರ್ಬಳಕೆ ಮಾಡಿಕೊಂಡು ಗರ್ಭವತಿ ಮಾಡಿ ವಂಚಿಸಿದನೆಂದು ಆಕೆ ಆರೋಪ ಮಾಡಿದ್ದಾಳೆ. ಆದರೆ, ಮುಂಬೈ ಕೋರ್ಟ್ವೊಂದರ ಆದೇಶದಂತೆ ಆಕೆಯ ಮಗುವಿನ ಅಪ್ಪನ ಪತ್ತೆಗೆ ಡಿಎನ್ಎ ಪರೀಕ್ಷೆ ನಡೆಸಲಾಗಿತ್ತು. ಆ ಪರೀಕ್ಷಾ ವರದಿ ಎರಡು ವರ್ಷವಾದರೂ ಇನ್ನೂ ಬಂದಿಲ್ಲ.ಪಾಕ್ನಿಂದ ಕದನ ವಿರಾಮ ಉಲ್ಲಂಘನೆ: ನಾಲ್ವರು ಸೈನಿಕರು, ಇಬ್ಬರ ನಾಗರಿಕರ ಸಾವು ಬಿನೋಯ್ ಇದೊಂದೇ ಅಲ್ಲ, ಆತನ ಮೇಲೆ 13 ಕೋಟಿ ಹಣಕಾಸು ವಂಚನೆಯ ಪ್ರಕರಣ ತಗುಲಿಹಾಕಿಕೊಂಡು ಯುಎಇ ಸರ್ಕಾರ ಈತನಿಗೆ ಟ್ರಾವೆಲ್ ಬ್ಯಾನ್ ಹೇರಿದೆ. ಈ ಪ್ರಕರಣ ಇತ್ಯರ್ಥವಾದರೂ 13 ಕೋಟಿ ಹಣವನ್ನು ವ್ಯವಸ್ಥೆ ಮಾಡಲು ಹಣದ ಮೂಲ ಎಲ್ಲಿ ಎಂಬುದು ಇನ್ನೂ ಬಗೆಹರಿದಿಲ್ಲ.ಇನ್ನು, ಕಿರಿಯ ಮಗ ಬಿನೀಶ್ ಬೆಂಗಳೂರಿನಲ್ಲಿ ಡ್ರಗ್ಸ್ ಕೇಸ್ನಲ್ಲಿ ಸಿಕ್ಕಿಕೊಂಡಿದ್ದಾನೆ. ಹಣಕಾಸು ಅವ್ಯವಹಾರ ಪ್ರಕರಣ ಸಂಬಂಧ ಈತನನ್ನು ಬೆಂಗಳೂರಿನಲ್ಲಿ ಜಾರಿ ನಿರ್ದೇಶನಾಲಯದ ಅಧಿಕಾರಿಗಳು ಬಂಧಿಸಿದ್ದರು. ಆದರೆ, ಡ್ರಗ್ಸ್ ಕೇಸ್ನ ಆರೋಪಿ ಹಾಗೂ ಡ್ರಗ್ಸ್ ಪೆಡ್ಲರ್ ಮೊಹಮ್ಮದ್ ಅನೂಪ್ ಎಂಬಾತನ ಜೊತೆ ಬಿನೀಶ್ಗೆ ನಿಕಟ ಸಂಪರ್ಕ ಇದ್ದದ್ದು ಬೆಳಕಿಗೆ ಬಂದ ಹಿನ್ನೆಲೆಯಲ್ಲಿ ಎನ್ಸಿಬಿಯವರು ಬಿನೀಶ್ ವಿರುದ್ಧ ಡ್ರಗ್ಸ್ ಕಾಯ್ದೆ ಅಡಿ ಚಾರ್ಜ್ ಮಾಡಿದ್ದಾರೆ. ಹೀಗಾಗಿ, ಕೋಡಿಯೇರಿ ಬಾಲಕೃಷ್ಣನ್ ಅವರ ರಾಜೀನಾಮೆಗೆ ಎಲ್ಲೆಡೆಯಿಂದ ಒತ್ತಡ ಇತ್ತು. ಈಗ ಅನಾರೋಗ್ಯದ ಕಾರಣವೊಡ್ಡಿ ಅವರು ಪಕ್ಷದ ಹುದ್ದೆಯಿಂದ ಕೆಳಗಿಳಿದಿದ್ದಾರೆ.